b'\n_START_ARTICLE_\nEratostheneen seula\n_START_PARAGRAPH_\nEratostheneen seula on kreikkalaisen filosofi Eratostheneksen kehitt\xc3\xa4m\xc3\xa4 yksinkertainen algoritmi alkulukujen l\xc3\xb6yt\xc3\xa4miseen \xc3\xa4\xc3\xa4rellisest\xc3\xa4 lukujoukosta. Se on tehokkain tapa l\xc3\xb6yt\xc3\xa4\xc3\xa4 pienet (alle 10 miljoonaa) alkuluvut.\n_START_SECTION_\nEsimerkki\n_START_PARAGRAPH_\nKun halutaan tiet\xc3\xa4\xc3\xa4 kaikki sataa pienemm\xc3\xa4t alkuluvut, kirjoitetaan listaan luvut 2\xe2\x80\x94100. Aloitetaan pienimm\xc3\xa4st\xc3\xa4 luvusta kaksi, joka on alkuluku, ja poistetaan sill\xc3\xa4 jaolliset luvut 4, 6, 8, ..., 100. Nyt pienin j\xc3\xa4ljell\xc3\xa4 oleva luku on kolme, sekin alkuluku, jonka monikerrat 6, 9, 12, ..., 99 poistetaan. Koska nelj\xc3\xa4 on poistettu, se ei ole alkuluku, ja siirryt\xc3\xa4\xc3\xa4n viiteen. Kun on poisto-operaatioissa on saavutettu sadan neli\xc3\xb6juuri 10, kaikki muut kuin alkuluvut on poistettu listasta.'